ai4bharat/Pralekha huggingface dataset:
मंत्रिमंडळ
उद्योग आणि प्रगत तंत्रज्ञान क्षेत्रातील सहकार्याविषयी भारत-संयुक्त अरब अमिरातीदरम्यानच्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 8 जून 2022
उद्योग आणि प्रगत तंत्रज्ञान क्षेत्रातील सहकार्याविषयी भारत-संयुक्त अरब अमिरातीदरम्यानच्या सामंजस्य करारावर स्वाक्षरी करण्याच्या प्रस्तावाला, पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज मंजुरी दिली.
भारत आणि युएई म्हणजेच संयुक्त अरब अमिराती यांचे द्विपक्षीय संबंध वेगाने बहुआयामी आणि अधिक दृढ होत आहेत. उभय देशांतील वाढत्या आर्थिक आणि व्यापारी संबंधांमुळे, या द्विपक्षीय संबंधांना अधिक स्थैर्य आणि अधिक बळ प्राप्त होणार आहे. भारत-युएई द्विपक्षीय व्यापार 1970 च्या दशकात 18 कोटी अमेरिकी डॉलर  इतक्या मूल्याचा होता. तो 2019- 20 मध्ये 60 अब्ज अमेरिकी डॉलर  मूल्यापर्यंत पोहोचला असून 2019-20 साठी चीन आणि अमेरिकेनंतर युएई हा भारताचा तिसऱ्या क्रमांकाचा व्यापारी भागीदार बनला. यूएईमध्ये भारताने अंदाजे 85 अब्ज अमेरिकी डॉलर  इतकी गुंतवणूक केली आहे.
18 फेब्रुवारी 2022 रोजी उभय देशांनी द्विपक्षीय CEPA म्हणजे सर्वंकष आर्थिक भागीदारी करारावर स्वाक्षऱ्या केल्या. उभय देशांमधील व्यापार 60 अब्ज अमेरिकी डॉलर वरून 100 अब्ज अमेरिकी डॉलर पर्यंत पोहोचवण्याचे सामर्थ्य या CEPA मध्ये दडलेले आहे.
सामंजस्य करारामध्ये पुढील क्षेत्रांत परस्परांना फायदेशीर ठरेल असे सहकार्य करण्याचा मुद्दा अंतर्भूत आहे-:
a. उद्योगांच्या पुरवठा साखळीशी संबंधित बदलांसाठीच्या लवचिकतेत वाढ करणे
b. पुनर्नवीकरणक्षम आणि ऊर्जा सक्षमता
c. आरोग्य आणि आयुर्विज्ञान
d. अवकाश प्रणाली
e. कृत्रिम बुद्धिमत्ता
f. उद्योग 4.0 कार्यान्वित करू शकणारी तंत्रज्ञाने
g. प्रमाणीकरण, मापनशास्त्र, अनुरूपता मूल्यमापन, मान्यता आणि हलाल प्रमाणन
उभय देशांत गुंतवणूक, तंत्रज्ञानाचे आदानप्रदान आणि महत्त्वाच्या तंत्रज्ञानांचा उद्योगात अवलंब करून, दोन्ही देशांत उद्योगांचा विकास आणि बळकटीकरण करणे हे या सामंजस्य कराराचे उद्दिष्ट आहे. यातून एकमेकांच्या अर्थव्यवस्थांमध्ये उपयुक्त अशी रोजगारनिर्मिती होण्याचीही शक्यता आहे.
हा सामंजस्य करार लागू करण्यामुळे परस्पर सहकार्याच्या सर्व क्षेत्रांत संशोधन आणि नवोन्मेष यात वाढ होण्याची शक्यता आहे. विशेषतः पुनर्नवीकरणक्षम ऊर्जा. कृत्रिम बुद्धिमत्ता, उद्योगांना सक्षम करणारी तंत्रज्ञाने आणि आरोग्य व आयुर्विज्ञान या क्षेत्रांना अशा प्रकारचा फायदा होऊ शकतो. यातून या क्षेत्रांचा विकास, देशांतर्गत उत्पादनात वाढ, निर्यातवाढ आणि आयातीत कपात होऊ शकते.
सामंजस्य करारावर स्वाक्षऱ्या करण्यामुळे, आत्मनिर्भर भारताचे उद्दिष्ट साध्य करऱ्यांच्या दिशेने एक पाऊल पुढे जात येईल. पंतप्रधान नरेंद्र मोदी यांनी देशाला स्वयंपूर्ण करण्यासाठी 'आत्मनिर्भर भारत मोहीम' सुरु केली आहे.R.Aghor/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
वितरकांद्वारे नोंदणीकृत वाहनांच्या होणाऱ्या विक्री आणि खरेदीमध्ये पारदर्शकता यावी तसेच व्यवसाय सुलभतेसाठी अधिसूचनेचा मसुदा जारी
वितरकांद्वारे नोंदणीकृत वाहनांच्या होणाऱ्या विक्री आणि खरेदीमध्ये पारदर्शकता यावी तसेच व्यवसाय सुलभतेसाठी 12 सप्टेंबर 2022 रोजी जी.एस.आर 693  या अधिसूचनेचा मसुदा रस्ते वाहतूक आणि महामार्ग मंत्रालयाने  जारी केला आहे.
भारतात वापरलेल्या गाड्यांची बाजारपेठ हळूहळू बळकट होत आहे. अलिकडच्या काही वर्षांमधे वापरलेल्या वाहनांची ऑनलाईन खरेदी आणि विक्री करणाऱ्या व्यवस्थेच्या आरंभामुळे या बाजाराला आणखीच चालना मिळाली आहे.
संबंधिताकडे वाहन हस्तांतरित करताना तृतीय पक्षाच्या नुकसानीच्या दायित्वांबाबत विवाद, दोषी निश्चित करण्यात अडचण इ. अनेक समस्या सध्याच्या परिस्थितीत भेडसावत होत्या.
एमओआरटीएचने, वापरलेल्या गाड्यांच्या बाजारासाठी सर्वसमावेशक नियामक परिसंस्था तयार करण्याकरिता केंद्रीय मोटर वाहन नियम, 1989 च्या परिशिष्ट III मध्ये सुधारणा प्रस्तावित केल्या आहेत.
प्रस्तावित नियमांमधील प्रमुख तरतुदी खालीलप्रमाणे आहेत.
1.वितरकांची सत्यता सिद्ध करण्यासाठी नोंदणीकृत वाहनांच्या वितरकांसाठी अधिकृतता प्रमाणपत्र सुरू केले आहे.
2.या व्यतिरिक्त, नोंदणीकृत मालक आणि वितरक यांच्यात वाहन वितरणाची सूचना देण्याची प्रक्रिया तपशीलवार दिली आहे.
3. नोंदणीकृत वाहने ताब्यात घेणाऱ्या वितरकाचे अधिकार आणि जबाबदाऱ्या देखील स्पष्ट केल्या आहेत.
4. वितरकांना त्यांच्या ताब्यातील वाहनांचे नोंदणी प्रमाणपत्र/सक्षमता प्रमाणपत्राचे नूतनीकरण, नक्कल नोंदणी प्रमाणपत्र, ना हरकत, मालकीचे हस्तांतरण यासाठी अर्ज करण्याचा अधिकार दिला आहे.
5. नियामक उपाययोजना म्हणून, इलेक्ट्रॉनिक वाहनांच्या फेऱ्यांच्या नोंदी ठेवणे अनिवार्य केले आहे. यात फेऱ्यांचा तपशील, उद्देश, चालक, वेळ, किती अंतर गाडी धावली इ. तपशील असेल.
या नियमांमुळे नोंदणीकृत वाहनांचे मध्यस्थ/विक्रेते ओळखण्यात आणि त्यांना सक्षम करण्यात मदत करणे तसेच अशा वाहनांच्या विक्री किंवा खरेदीसाठी फसव्या कारवायांपासून पुरेशी सुरक्षा प्रदान करणे अपेक्षित आहे.
तीस दिवसांच्या कालावधीत सर्व भागधारकांकडून टिप्पण्या आणि सूचना मागवल्या जात आहेत.
राजपत्र अधिसूचनेसाठी येथे क्लिक करा http://www.youtube.com/arthsastra
माहिती आणि प्रसारण मंत्रालय
मध्यमवर्गीय भारतीयाच्या जीवनात असलेला विनोद माझ्या पात्रांना प्रेरणा देतो : इफ्फीच्या संवाद सत्रात मनोज वाजपेयी यांचे मनोगत
भारतातील सहजसुंदर सहअस्तित्व ओटीटी आणि बिग स्क्रीन यांच्यातही पाहायला मिळेल : अपर्णा पुरोहित
सशक्त कथा ही ओटीटीची गरज : सामंथा
पणजी, 22 नोव्हेंबर 2021
“मी कधीच व्यक्तिरेखा लार्जर दॅन लाइफ करण्याचा प्रयत्न करत नाही. मी नेहमीच वास्तवात जगण्याचा आणि व्यक्तिरेखा जनतेतली प्रतिनिधी वाटेल, याप्रकारे साकारण्याचा प्रयत्न करतो. गोव्यात 52 व्या इफ्फी दरम्यान आयोजित ‘क्रिएटिंग कल्ट आयकॉन्स: इंडियाज ओन जेम्स बॉण्ड' स्वतःचे जेम्स बाँड विथ द फॅमिली मॅन’ या विषयावरील संवाद सत्रात’ प्रसिद्ध अभिनेते मनोज बाजपेयी यांनी आपल्या मनोगतात हे सांगितले.
मध्यमवर्गीय भारतीयाच्या जीवनात विनोद पुरेपूर भरलेला आहे आणि तो आपल्या सर्व पात्रांमागचा संदर्भ आणि प्रेरणा असल्याचे मनोज यांनी सांगितले.
'द फॅमिली मॅन' ही मध्यमवर्गीय भारतीय माणसाची एक उत्तम कथा आहे. नोकरीत कामाच्या ओझ्याने दबलेला आणि प्रचंड अपेक्षा बाळगणारे त्याचे कुटुंब अशी पार्श्ववभूमी असलेला हा माणूस आपल्या जीवनात संतुलन साधण्याचा प्रयत्न करत असतो.
‘द फॅमिली मॅन’ चे दिग्दर्शक राज निदिमोरू व कृष्णा डीके, जे राज आणि डीके नावाने प्रसिद्ध आहेत, त्यांनीही या सत्राला संबोधित केले. संपूर्ण भारताला आपलीशी वाटेल अशी कथा साकारण्याचा मानस त्यांनी व्यक्त केला.
समंथा रूथ प्रभू ही तेलुगू आणि तमिळ चित्रपट सृष्टीतली नामवंत अभिनेत्री आहे. या वेबमालिकेविषयीच्या संवाद सत्रात बोलताना समंथा म्हणाली, ‘‘ या वेबमालिकेतली तिची ‘राजी’ची भूमिका सर्वात आव्हानात्मक होती. या भूमिकेची तयारी करण्यासाठी आपण अनेकांची मदत घेतली तसेच खास प्रशिक्षणही घेतले.
ओटीटी मंचाविषयी विचारण्यात आलेल्या प्रश्नाला उत्तर देताना समंथा म्हणाली, ओटीटी या व्यासपीठाला सशक्त कथानकाची गरज असते आणि त्याचबरोबर पात्रांना सहानुभूतीची मागणी करणारा मंच आहे.
अॅमेजॉन प्राइम इंडिया ओरिजनल्सच्या प्रमुख अपर्णा पुरोहित यांनी यावेळी सांगितले की, पाच वर्षांपूर्वी टीम निर्मात्यांच्या घरोघरी जाऊन त्यांना कथांची विचारणा करीत होती. पुढे त्या म्हणाल्या, ‘‘भारतामध्ये सगळ्या क्षेत्रामध्ये सहअस्तित्व ही संकल्पना अतिशय सुंदरपणे नांदते. त्याचप्रमाणे ओटीटी आणि मोठा पडदा यांचेही असेच सहअस्तित्व असेल. आकर्षक, खिळवून ठेवणारी सामुग्री- साहित्य नेहमीच प्रेक्षकांना आकर्षित करतो. आम्ही कलेच्या सामर्थ्यामुळे महामारीच्या सर्वात अवघड टप्प्यातही झपाट्याने वृद्धी करू शकलो.’’
या संवाद सत्राचे सूत्र संचालन अभिनेता अंकूर पाठक याने केले. सत्राच्या प्रारंभी माहिती आणि प्रसारण मंत्रालयाचे सचिव अपूर्व चंद्रा यांच्या हस्ते संवादामध्ये सहभागी होत असलेल्या मान्यवरांचा सत्कार करण्यात आला. यावेळी महोत्सवाचे संचालक चैतन्य प्रसाद उपस्थित होते.Jaydevi PS/S.Kakade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
मंत्रिमंडळ
भारत आणि इंडोनेशिया यांच्यात रेल्वे क्षेत्रातल्या तंत्र सहाय्यविषयक सामंजस्य कराराबाबत केंद्रीय मंत्रिमंडळाला माहिती
नवी दिल्ली, 27 जून 2018
भारत आणि इंडोनेशिया यांच्यात रेल्वे क्षेत्रातल्या तंत्र सहाय्यविषयक झालेल्या सामंजस्य कराराबाबत केंद्रीय मंत्रिमंडळाला आज माहिती देण्यात आली. 29 मे 2018 रोजी या सामंजस्य करारावर स्वाक्षऱ्या करण्यात आल्या होत्या.
खालील प्रमुख क्षेत्रात सहकार्यासाठी हा सामंजस्य कराराचा ढाचा पुरवणार आहे-
क्षमता वृद्धीसह ज्ञान, तंत्रज्ञान, संस्थागत सहकार्य यांचे आदान प्रदान
रेल्वे क्षेत्रात सिग्नल आणि संपर्क यंत्रणेचे आधुनिकीकरण
रेल्वे कार्यान्वयन, व्यवस्थापन आणि नियमनाचे आधुनिकीकरण
लॉजिस्टिक पार्क आणि मालासाठी टर्मिनल विकसित करणे
बोगदे,पूल,ओव्हरहेड विदुयुतीकरण आणि वीज पुरवठा यंत्रणा यासाठी बांधकाम आणि देखभाल तंत्रज्ञानाचे आदान प्रदान
दोन्ही बाजुंनी संमत केलेली सहकार्याची इतर क्षेत्रे
पूर्व पिठीका :
रेल्वे क्षेत्रातल्या तंत्र सहकार्यासाठी रेल्वे मंत्रालयाने विविध विदेशी सरकारांसमवेत सामंजस्य करार केले आहेत.हाय स्पीड कॉरिडॉर, सध्याच्या मार्गांची गती वाढवणे,जागतिक दर्जाच्या तोडीची स्थानके विकसित करणे,रेल्वे पायाभूत सुविधांचे आधुनिकीकरण यासह इतर क्षेत्रासाठी हे सहकार्य करार केले जात आहेत. रेल्वे तंत्रज्ञान आणि कार्यान्वयन क्षेत्रातल्या घडामोडीबाबत माहितीचे आदान प्रदान,तंत्र विषयक भेटी,प्रशिक्षण आणि चर्चासत्रे या द्वारे हे सहकार्य केले जाते.
B.Gokhale/N.Chitale/P.Malandkar
(Visitor Counter : 77
वाणिज्य आणि उदयोग मंत्रालय
रत्न आणि जवाहिरे क्षेत्रात मोठी क्षमता; 75 अब्ज अमेरिकन डॉलर्सचे उद्दिष्ट वेगाने साध्य करणार- पियुष गोयल
नवी दिल्ली, 20 डिसेंबर 2019
भारतीय रत्न आणि जवाहिरे क्षेत्र हे दागिन्यांचे जागतिक केंद्र आहे आणि देशाच्या स्थूल राष्ट्रीय उत्पादनात त्याचा वाटा 7 टक्के इतका आहे. या क्षेत्रात करण्यात येत असलेल्या कामांची प्रशंसा करतांना केंद्रीय वाणिज्य, उद्योग आणि रेल्वे मंत्री पियुष गोयल यांनी या क्षेत्रातल्यांना सध्याच्या 40 अब्ज डॉलर्सच्या उद्दिष्टांवरुन 75 अब्ज डॉलर्सचे उद्दिष्ट जलदगतीने गाठण्याचे आवाहन केले. नवी दिल्लीत नुकत्याच पार पडलेल्या 46व्या भारतीय रत्न आणि जवाहिरे पुरस्कार सोहळ्यात ते बोलत होते.
व्यापार वाढवण्याची आणि रोजगार निर्मितीची क्षमता भारतीय रत्न आणि जवाहिरे क्षेत्रात असल्याचे वाणिज्य आणि उद्योग मंत्र्यांनी नमूद केले. 75 अब्ज डॉलर्सचे उद्दिष्ट गाठण्यासाठी मंत्रालय शक्य ती सर्व मदत करेल, असे आवाहन त्यांनी केले.
ECGCची NIRVIK ही नवीन योजना लवकरच सुरु होणार असून, जवाहिरे क्षेत्रातल्या उद्योजकांनी याचा पुरेपूर लाभ घ्यावा. यामुळे कर्ज पुरवठ्याची प्रक्रिया सोपी होईल आणि निर्यातदारांसाठी कर्ज उपलब्धता वाढेल, असे गोयल म्हणाले. यामुळे केवळ मोठ्या निर्यातदारांनाच नव्हे तर छोट्या निर्यातदारांनाही स्वस्त दरात परकीय चलन कर्ज उपलब्ध होईल.
B.Gokhale/S.Kane/D.Rane
(Visitor Counter : 68
अर्थ मंत्रालय
केंद्रीय अर्थसंकल्प 2022-23 येत्या 1 फेब्रुवारी 2022 रोजी पेपरलेस स्वरूपात सादर केला जाणार
केंद्रीय अर्थसंकल्प तयारी अंतिम टप्प्यात असून सध्या सुरू असलेली महामारी आणि आरोग्य सुरक्षा लक्षात घेऊन अर्थसंकल्प आखणीत सहभागी मुख्य कर्मचाऱ्यांना कार्यालयाच्या ठिकाणी थांबवण्यासाठी  हलवा समारंभाऐवजी मिठाई देण्यात आली
केंद्रीय अर्थसंकल्प 2022-23 संसदेत सादर झाल्यानंतर मोबाईल ॲप वर उपलब्ध होणार
“केंद्रीय अर्थसंकल्प मोबाईल ॲप ” द्वारे सर्व हितधारकांना केंद्रीय अर्थसंकल्प संबंधी माहिती सहज आणि जलद उपलब्ध होणार
मोबाइल ॲप द्विभाषिक  असून ते Android आणि iOS दोन्ही प्लॅटफॉर्मवर उपलब्ध आहे
केंद्रीय अर्थसंकल्प वेब पोर्टल वरून मोबाइल ॲप डाउनलोड करता येईल
अर्थसंकल्प संबंधी सर्व दस्तऐवज केंद्रीय अर्थसंकल्प वेब पोर्टलवर डाउनलोड करण्यासाठी देखील उपलब्ध असतील
नवी दिल्ली, 27 जानेवारी 2022
केंद्रीय अर्थ आणि कंपनी व्यवहार मंत्री निर्मला सीतारामन येत्या 1 फेब्रुवारी 2022 रोजी 2022-23 वर्षासाठी कागदरहित  स्वरूपात केंद्रीय अर्थसंकल्प सादर करतील.
केंद्रीय अर्थसंकल्पाची तयारी अंतिम टप्प्यात असून सध्याची महामारीची स्थितीआणि आरोग्य सुरक्षा विषयक नियम लक्षात घेऊन अर्थसंकल्प आखणीत सहभागी मुख्य कर्मचाऱ्यांना कार्यालयाच्या ठिकाणी थांबवण्यासाठी  हलवा समारंभाऐवजी मिठाई देण्यात आली.
अर्थसंकल्पाबाबत गुप्तता राखण्यासाठी, अर्थसंकल्प तयार करण्यात सहभागी अधिकाऱ्यांना “लॉक इन” केले जाते. नॉर्थ ब्लॉकमध्ये असलेल्या बजेट प्रेसमध्ये केंद्रीय अर्थसंकल्प सादर होईपर्यंत सर्व अधिकाऱ्यांना थांबवण्यात येते. केंद्रीय अर्थमंत्र्यांनी संसदेत अर्थसंकल्प सादर केल्यानंतरच हे अधिकारी आणि कर्मचारी त्यांच्या कुटुंबियांना भेटू शकतात.
2021-22 वर्षासाठीचा केंद्रीय अर्थसंकल्प प्रथमच पेपरलेस स्वरूपात सादर करण्यात आलाहोता. संसद सदस्य  आणि सामान्य जनतेला अर्थसंकल्प दस्तावेज सुलभरीत्या उपलब्ध व्हावा यासाठी “युनियन बजेट मोबाईल ॲप " देखील सुरू करण्यातआले. 1 फेब्रुवारी 2022 रोजी संसदेत अर्थसंकल्प सादरीकरणाची प्रक्रिया पूर्ण झाल्यानंतरकेंद्रीय अर्थसंकल्प 2022-23 मोबाईल ॲपवर देखील उपलब्ध होईल.
अर्थसंकल्पीय भाषण, वार्षिक वित्तीय विवरण , अनुदान मागण्या , वित्त विधेयक इत्यादींचा समावेश असलेले 14 केंद्रीय अर्थसंकल्पीय दस्तावेज मोबाइल ॲप मध्ये उपलब्ध आहेत. मोबाइल ॲप दोन भाषांमध्ये  आहे आणि ते अँड्रॉईड आणि आयओएस दोन्ही प्लॅटफॉर्मवर उपलब्ध आहे.
हे अॅप केंद्रीय अर्थसंकल्प वेब पोर्टल  वरून देखील डाउनलोड करता येईल. सामान्य लोकांसाठी अर्थसंकल्पीय दस्तावेज केंद्रीय बजेट वेब पोर्टल  वर डाउनलोड करण्यासाठी उपलब्ध असतील.
S.Thakur/S.Kane/P.Malandkar
(Visitor Counter : 409
पंतप्रधान कार्यालय
मोझांबिक प्रजासत्ताकच्या राष्ट्रपतींची पंतप्रधानांनी घेतली भेट
पंतप्रधान नरेंद्र मोदी यांनी 24 ऑगस्ट 2023 रोजी जोहान्सबर्ग येथे 15 व्या ब्रिक्स शिखर परिषदेच्या निमित्ताने मोझांबिक प्रजासत्ताकचे राष्ट्राध्यक्ष फिलिप जॅसिंटो न्युसी यांची भेट घेतली.
द्विपक्षीय संबंध पुढे कसे नेता येतील यावर उभय नेत्यांनी फलदायी चर्चा केली. चर्चेतील प्रमुख मुद्द्यांमध्ये संसदीय संपर्क, संरक्षण, दहशतवाद, ऊर्जा, खाणकाम, आरोग्य, व्यापार आणि गुंतवणूक, क्षमता बांधणी, सागरी सहकार्य तसेच दोन्ही देशातील जनतेचा परस्पर संबंध यांचा समावेश होता.
व्हॉइस ऑफ द ग्लोबल साउथ समिटमध्ये राष्ट्राध्यक्ष न्युसी यांच्या सहभागाचे पंतप्रधानांनी कौतुक केले.
चांद्रयान मोहिमेच्या यशाबद्दल राष्ट्राध्यक्ष न्युसी यांनी पंतप्रधानांचे अभिनंदन केले आणि आफ्रिकी महासंघात जी20 च्या कायम सदस्यत्वासाठी भारताने घेतलेल्या पुढाकाराचे कौतुक केले.
आरोग्य आणि कुटुंब कल्याण मंत्रालय
देशातील एकूण कोविड -19 प्रतिबंधक लसीकरणाने 196.14 कोटी मात्रांचा टप्पा केला पार
12 ते 14 वयोगटातील 3.57 कोटींपेक्षा जास्त किशोरांना लसीची पहिली मात्रा देण्यात आली
देशातील उपचाराधीन रुग्णांची संख्या सध्या 72,474
गेल्या 24 तासात 12,899 नव्या कोरोना रुग्णांची नोंद
रुग्ण बरे होण्याचा दर सध्या 98.62%
सध्याचा साप्ताहिक पॉझिटिव्हिटी दर 2.50%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 196.14  कोटी मात्रांचा टप्पा पार केला आहे. 2,53,09,999 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.57 Cr  ) कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,271
|
|
2nd Dose
|
|
1,00,55,706
|
|
Precaution Dose
|
|
55,21,277
|
|
FLWs
|
|
1st Dose
|
|
1,84,21,910
|
|
2nd Dose
|
|
1,76,11,167
|
|
Precaution Dose
|
|
95,95,070
|
|
Age Group 12-14 years
|
|
1st Dose
|
|
3,57,21,007
|
|
2nd Dose
|
|
2,10,22,739
|
|
Age Group 15-18 years
|
|
1st Dose
|
|
6,00,83,258
|
|
2nd Dose
|
|
4,77,03,955
|
|
Age Group 18-44 years
|
|
1st Dose
|
|
55,78,82,464
|
|
2nd Dose
|
|
49,76,73,388
|
|
Precaution Dose
|
|
19,93,611
|
|
Age Group 45-59 years
|
|
1st Dose
|
|
20,33,83,554
|
|
2nd Dose
|
|
19,26,14,663
|
|
Precaution Dose
|
|
20,75,682
|
|
Over 60 years
|
|
1st Dose
|
|
12,72,03,059
|
|
2nd Dose
|
|
12,02,56,475
|
|
Precaution Dose
|
|
2,22,61,551
|
|
Precaution Dose
|
|
4,14,47,191
|
|
Total
|
|
1,96,14,88,807
भारतातील सक्रिय रुग्णसंख्या सध्या 72,474 इतकी आहे, ती देशाच्या एकूण रुग्णसंख्येच्या तुलनेत 0.17% इतकी आहे.
परिणामी, भारतात रुग्ण बरे होण्याचा दर 98.62%. झाला आहे. गेल्या 24 तासात 8,518 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,99,363 झाली आहे.
गेल्या 24 तासात 12,899 नव्या कोरोना रुग्णांची नोंद झाली.
गेल्या 24 तासात एकूण 4,46,387 चाचण्या करण्यात आल्या. भारताने आतापर्यंत एकूण 85.78  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.50% तर दैनंदिन पॉझिटिव्हिटी दर 2.89% आहे.
श्रम आणि रोजगार मंत्रालय
जगाने एकत्रितपणे पुनरुत्थानाचा आणि पुनरुत्थान मानवकेंद्रित प्रक्रिया करण्याचा संकल्प केला आहे – केंद्रीय मंत्री भूपेंद्र यादव
केंद्रीय कामगार आणि रोजगार मंत्री भूपेंद्र यादव यांनी म्हटले आहे की, जगाने एकत्र येण्याचा आणि पुनर्प्राप्ती ही एक मानव केंद्रित प्रक्रिया बनवण्याचा संकल्प केला आहे. अमृतसर येथे आयोजित, एल ट्वेंटी  परिषदेच्या आरंभिक बैठकीला दूरदृश्यप्रणालीद्वारे संबोधित करताना ते म्हणाले की, या गतिशील वातावरणात भरभराट होण्यासाठी आपले कामगार आवश्यक कौशल्ये आणि ज्ञानाने सुसज्ज आहेत याची आम्हाला एकत्रितपणे खात्री करणे आवश्यक आहे.
यादव म्हणाले की, सार्वत्रिक सामाजिक सुरक्षा आणि जगभरातील त्याची पोर्टेबिलिटी हा महत्त्वाचा मुद्दा आहे ज्यावर आपण लक्ष केंद्रित केले पाहिजे. ते म्हणाले, विशेषत: दुर्लक्षित क्षेत्राला सामाजिक सुरक्षेच्या कक्षेत आणले पाहिजे. सामाजिक सुरक्षेसाठी सामाजिक विमा आणि सामाजिक सहाय्य योजना यांचे शाश्वत मिश्रण असणे आवश्यक आहे, असेही ते म्हणाले.
पंतप्रधान यांच्या ‘नारी शक्ती’ किंवा ‘महिला शक्ती’ या संकल्पनेला अनुसरून श्रमशक्तीमध्ये महिलांचा सहभाग वाढवला पाहिजे, ज्यामुळे समतापूर्ण, सर्वसमावेशक आणि विकसित समाजाची निर्मिती होईल असेही त्यांनी आवर्जून सांगितले.
मंत्री म्हणाले की,जी ट्वेंटी  परिषदेची ‘वसुधैव कुटुंबकम’ ही संकल्पना एक पृथ्वी, एक कुटुंब आणि एक भविष्य दर्शवते. ते म्हणाले की, ,जी ट्वेंटी  निर्णायक आणि कृतीभिमुख करण्याचा पंतप्रधान नरेंद्र मोदी यांचा दृष्टीकोन आम्हाला प्रेरित करतो, आणि जी ट्वेंटी  बैठकांमधून ठोस परिणाम साध्य करण्यासाठी प्रेरणा देतो.
यादव म्हणाले की, गेल्या काही वर्षांत जी ट्वेंटी  आणि एल ट्वेंटी  बैठकांतून श्रमिक बाजारातील आव्हानांच्या मुद्द्यांवर विविध धोरणात्मक उपक्रमांद्वारे निराकरण करण्याचा प्रयत्न केला आहे, ज्यावर व्यापक सहमती झाली आहे. याव्यतिरिक्त, डिजिटल तंत्रज्ञानाचा उदय आणि तांत्रिक परिवर्तनामुळे श्रमिकांच्या जगात अभूतपूर्व बदल झाले आहेत, ज्यात रोजगाराच्या नवीन प्रकारांचा उदय, डिजिटलीकरण, गिग अर्थव्यवस्था, कौशल्याची कमतरता या आव्हानांचा समावेश आहे.
ग्रामीण विकास मंत्रालय
स्वातंत्र्याच्या अमृत महोत्सवाचा भाग म्हणून ग्राम विकास मंत्रालयाच्या वतीने दीनदयाल उपाध्याय ग्रामीण कौशल्य योजनेअंतर्गत देशभरात रोजगार मेळाव्यांचे आयोजन
30 प्रमुख क्षेत्रातील प्रमुख उद्योजक या रोजगार मेळाव्यांमध्ये सहभागी
स्वातंत्र्याच्या अमृत महोत्सव अभियानाचा एक भाग म्हणून 17 ते 23 डिसेंबर 2021 या कालावधीत देशभरात आयोजित केलेल्या रोजगार मेळाव्यांमध्ये 30 प्रमुख क्षेत्रातील उद्योजकांनी सहभाग घेतला. ग्रामविकास मंत्रालयाच्या दीन दयाल उपाध्याय ग्रामीण कौशल्य योजना  कार्यक्रमांतर्गत आयोजित या रोजगार मेळाव्यांना विविध राज्य ग्रामीण उपजीविका अभियान  आणि प्रकल्प अंमलबजावणी संस्था  यांच्या माध्यमातून रोजगार मेळावे भरवण्यात आले.
हा कार्यक्रम सध्या 27 राज्ये आणि 4 केंद्रशासित प्रदेशांमध्ये राबविण्यात येत आहे आणि 1891 प्रकल्पांमध्ये 2369 हून अधिक प्रशिक्षण केंद्रे आहेत, 877 हून अधिक प्रकल्प अंमलबजावणी संस्थांच्या भागीदारीच्या माध्यमातून 57 क्षेत्रांमध्ये प्रशिक्षण आयोजित केले जाते आणि 616 हून अधिक क्षेत्रात रोजगारच्या संधी उपलब्ध आहेत. दीन दयाल उपाध्याय ग्रामीण कौशल्य योजना कार्यक्रमांतर्गत सुरुवातीपासून एकूण 11.15 लाख उमेदवारांना प्रशिक्षण देण्यात आले आहे आणि 7.13 लाख उमेदवार प्रशिक्षित झाले आहेत
दीन दयाल उपाध्याय ग्रामीण कौशल्य योजना कार्यक्रमांतर्गत प्रशिक्षित झालेले आणि अन्य नोकरीच्या शोधात असलेले लाखो उमेदवार या रोजगार मेळाव्यांमध्ये सहभागी झाले होते. सुमारे 278 हून अधिक संस्थांच्या सहभागाने देशभरात अशा सुमारे 285 रोजगार मेळाव्यांचे आयोजन करण्यात आले होते. अमेझॉन इंडिया, स्वीगी, मेड प्लस, ऍक्सीस बँक, किया मोटर्स, इनोव्हसोर्स, फ्लिपकार्ट, नाना भारत फर्टिलायझर्स, रिलायन्स ट्रेंड्स, वेस्टसाईड, स्पेन्सर्स,
लीला हॉटेल, जेडब्ल्यू मॅरियेट, बेंगळुरू, टीमलीज सर्व्हिसेस इ. यांसारख्या काही कंपन्यांनी रोजगार मेळाव्यांमध्ये सहभाग घेतला होता.
5 वी-10 वी पर्यंत शिक्षण झालेल्या आणि वरिष्ठ माध्यमिक किंवा आयटीआयचे प्राथमिक शिक्षण पूर्ण केलेल्या ,नोकरीच्या शोधात असलेल्या 18-35 वयोगटातील उमेदवारांना या ठिकाणी मोफत समुपदेशन प्रदान करण्यात आले.
आरोग्य आणि कुटुंब कल्याण मंत्रालय
कोविड मदतीसंदर्भात अद्ययावत माहिती
राज्ये आणि केंद्रशासित प्रदेशांना आतापर्यंत, 16,630 ऑक्सिजन कॉन्सनट्रेटर्स, 15,961ऑक्सिजन सिलिंडर्स, 19 ऑक्सिजन निर्मिती संयंत्र, 11,516 व्हेंटीलेटर्स/ बायपॅप, रेमडेसीविर इंजेक्शनच्या 6.9 लाख कुप्या त्वरेने वितरीत/रवाना करण्यात आल्या
नवी दिल्ली, 23 मे 2021
भारत सरकारला 27 एप्रिल 2021 पासून कोविड -19 मदत वैद्यकीय सामग्री पुरवठा आणि उपकरणे यांचे आंतरराष्ट्रीय सहकार्य विविध देशांकडून / संस्थांकडून प्राप्त होत आहे. कोविड-19 व्यवस्थापनासाठी होत असलेल्या प्रयत्नांना पूरक म्हणून ही मदत सामग्री राज्य आणि केंद्रशासित प्रदेशांना त्वरेने वितरीत/रवाना करण्यात येत आहेत.
27 एप्रिल 2021 पासून 22 मे पर्यंत रस्ते आणि हवाई मार्गाद्वारे एकूण 16,630 ऑक्सिजन कॉन्सनट्रेटर्स, 15,961 ऑक्सिजन सिलिंडर्स,19 ऑक्सिजन निर्मिती संयंत्र, 11,516 व्हेंटीलेटर्स/ बायपॅप, रेमडेसिवीर इंजेक्शनच्या 6.9 लाख कुप्या वितरीत/रवाना करण्यात आल्या आहेत.
21/22 मे 2021 रोजी स्कॉटलंड , गिलियड, यूएसआयएसपीएफ, केओआयसीए , बौद्ध संघ  यांच्याकडून मोठ्या वस्तू प्राप्त झाल्या.
|
|
Consignments
|
|
Quantity
|
|
Oxygen Concentrators
|
|
100
|
|
Ventilators/Bi-PAP/CPAP
|
|
100
|
|
Remdesivir
|
|
29,296याव्यतिरिक्त, निगेटीव्ह प्रेशर कॅरियर्स आणि व्हायरल ट्यूब मीडिया उपकरणे प्राप्त झाली.
राज्ये / केंद्रशासित प्रदेश आणि संस्थांना प्रभावी त्वरित वाटप आणि सुव्यवस्थित वितरण अविरत सुरूच आहे.
केंद्रीय आरोग्य मंत्रालय नियमितपणे यावर व्यापक देखरेख ठेवून आहे.आंतरराष्ट्रीय सहकार्य म्हणून अनुदान, मदत आणि देणगी स्वरूपात प्राप्त परदेशी कोविड मदत सामग्री प्राप्त झाल्यानंतर वाटपाच्या दृष्टीने समन्वय साधण्यासाठी केंद्रीय आरोग्य मंत्रालयात एक समर्पित समन्वय कक्ष तयार करण्यात आला आहे. हा कक्ष 26 एप्रिल 2021 पासून कार्यरत आहे. आरोग्य मंत्रालयाने 2 मे 2021 पासून प्रमाणित कार्यान्वयन प्रक्रिया तयार केली आणि अंमलात आणली.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
पंतप्रधान कार्यालय
मध्यप्रदेशच्या ग्वाल्हेर येथील रस्ता अपघातात झालेल्या जीवितहानीबद्दल पंतप्रधानांकडून शोक व्यक्त
नवी दिल्ली, 24 मार्च 2021
मध्यप्रदेश मधील ग्वाल्हेर येथे झालेल्या भीषण रस्ता अपघातामध्ये झालेल्या जीवितहानीबद्दल पंतप्रधानांनी शोक व्यक्त केला आहे.
"मध्यप्रदेशच्या ग्वाल्हेर येथे झालेल्या रस्ता अपघातामुळे मला तीव्र दुःख झाले आहे. शोकाकुल कुटुंबियांच्याप्रति मी संवेदना व्यक्त करतो, त्याचबरोबर जखमी झालेल्या व्यक्ती लवकर बऱ्या व्हाव्यात, अशी इच्छा व्यक्त करतो", असे पंतप्रधानांनी द्विटमध्ये म्हटले आहे.
रसायन आणि खते मंत्रालय
खते क्षेत्राशी संबंधित भागधारकांशी गौडा यांनी साधला संवाद
नवी दिल्ली, 19 मे 2020
केंद्रीय रसायन आणि खते खात्याचे मंत्री डी व्ही सदानंद गौडा यांनी आज विविध राज्यातल्या सरकारी अधिकारी, खते विभागातले अधिकारी, प्रगतिशील शेतकरी आणि खते क्षेत्राशी संबंधित भागधारकांबरोबर व्हिडीओ कॉन्फरन्सिंगच्या माध्यमातून संवाद साधला.
या बैठकीमध्ये खत उद्योगामध्ये आवश्यक असलेल्या सुधारणा करण्यासाठी पुढाकार घेवून कोणत्या उपाय योजना करता येतील, याविषयी संबंधितांनी महत्वपूर्ण अभिप्राय दिले.
देशभरातल्या सर्व शेतकरी बांधवांपर्यंत त्यांना परवडणा-या किंमतीमध्ये खते मिळाली पाहिजेत, यासाठी कार्यपद्धतीमध्ये सातत्याने सुधारणा प्रक्रिया सुरू ठेवण्याची गरज आहे, असं गौडा यावेळी म्हणाले. कार्यक्षमता वृद्धीसाठी सर्व संबंधित सहभागितांनी आपली मते मोकळेपणाने मांडली तर याविषयी शासनाला धोरणात्मक अंतिम निर्णय घेताना त्या सूचनांचा, नव्या योजनांमध्ये समावेश करता येईल, असंही गौडा यावेळी म्हणाले.
या बैटकीला खते विभागाचे सचिव, अतिरिक्त सचिव, केरळ आणि ओरिसा राज्य सरकारांचे अधिकारी आणि खत कंपन्यांचे प्रतिनिधी उपस्थित होते.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
पंतप्रधान कार्यालय
ग्रीसच्या पंतप्रधानांसोबत पंतप्रधान नरेंद्र मोदी यांची भेट
पंतप्रधान नरेंद्र मोदी यांनी 25 ऑगस्ट 2023 रोजी अथेन्समध्ये ग्रीसचे पंतप्रधान किरियाकोस मित्सोटाकिस यांची भेट घेतली.
उभय नेत्यांनी स्वतः परस्परांशी आणि शिष्टमंडळ स्तरावर चर्चा केली.ग्रीसमधील जंगलात लागलेल्या आगीच्या दुःखद घटनांमध्ये झालेल्या जीवित आणि मालमत्तेच्या हानीबद्दल पंतप्रधानांनी दुःख व्यक्त केले.
पंतप्रधान मित्सोटाकिस यांनी चांद्रयान मोहिमेच्या यशाबद्दल पंतप्रधानांचे अभिनंदन केले आणि हे मानवतेसाठीचे यश असल्याचे सांगितले.
व्यापार आणि गुंतवणूक, संरक्षण आणि सुरक्षा, तंत्रज्ञान, पायाभूत सुविधा, डिजिटल पेमेंट्स, नौवहन, औषध उत्पादन, कृषी, स्थलांतर आणि वाहतूक , पर्यटन, कौशल्य विकास, संस्कृती, शिक्षण आणि लोकांशी लोकांचे असलेले परस्पर संबंध यासह द्विपक्षीय सहकार्याच्या विविध पैलूंवर यावेळी चर्चा करण्यात आली. दोन्ही नेत्यांनी युरोपियन युनियन , हिंद- प्रशांत आणि भूमध्य सागरी क्षेत्रासह प्रादेशिक आणि बहुपक्षीय मुद्द्यांवरही चर्चा केली. आंतरराष्ट्रीय कायदा, सार्वभौमत्व आणि प्रादेशिक अखंडतेचा आदर करण्याचे आवाहन त्यांनी केले.
दोन्ही देशांमधील संबंध ‘धोरणात्मक सहकार्य' च्या स्तरावर नेण्यासाठी उभय नेत्यांनी सहमती दर्शवली.